Mestmacher

Mestmacher (vene keeles Местмахер) oli saksa päritolu vene aadlisuguvõsa.

Ajalugu
Suguvõsa täpne päritolu on ebaselge. XVII sajandil Bremenis elanud Johannes Mestmacher (1664 − pärast 1708) võis olla perekonna esiisa. Tallinnas admiraliteedi ehitusmeistri pojana sündinud Johann von Mestmacher (1733−1805) astus Vene tsiviilteenistusse ja tegi diplomaatilist karjääri. 1777. aasta 6. juunil annetas keisrinna Katariina II talle parunitiitli. 19. veebruaril 1789 immatrikuleeriti ta Kuramaa rüütelkonna matriklisse.

Suguvõsa kustus meesliinis 1909. aastal parun Pavel Pavlovitš von Mestmacheri surmaga.

Suguvõsa liikmeid
Parun Johann von Mestmacher (1733−1805), Venemaa suursaadik Saksimaal, salanõunik
Parun Pavel Pavlovitš von Mestmacher (suri 1909), Podoolia viitsekuberner, tegelik riiginõunik

Viited

Kuramaa aadlisuguvõsad
Kuramaa matrikliaadel
Venemaa aadlisuguvõsad
Venemaa parunisuguvõsad